202 Liberare

Liberat nos Christus a laqueo peccati et a domino diaboli.

De primo, si bos transiens per laqueos positos ad capiendum auiculas, dirupit eos. Secure poterunt aues postmodum transire per loca illa, sic autem incarnacionem Christi. Diabolus posuerat laqueos ad capiendum homines, Jer. 5[:26]: *Inventi sunt in populo meo impii*. Sed Christus qui est fortissimus, Job 12[:16]: *Apud ipsum est* fortitudine. Dirupit istos laqueos per suam incarnacionem, Jer. 30[:8]: *Vincula ejus dirumpam, et non dominabuntur ei amplius alieni*. Ergo nos ab illis liberauit, Psal. [123:7]: *Laqueus contritus est, et nos liberati (sumus*).

Secundo, liberauit nos a domino diaboli. Primo per suam potentiam bellando, sed quamuis ipse sit potentissimus, tamen in passione sua liberauit nos pocius patiendo minucionem, liberat membrum infirmum a morbo, sic Christus patiendo, 1 Macc. 12[:15]: *Habuimus de cælo auxilium, et liberati sumus*. Secundo liberauit nos per suam sapientiam diabolum conuincendo. Nam diabolus vendicabat uis in homine duplici modo. Primo ratione dationis, Judic. 2[:14]: *Iratus Dominus contra Israël, tradidit eos in manus diripientium*. Secundo ratione vendicionis, Ysai. 50[:1]: *In iniquitatibus vestris* venundati *estis*.

Sed Christus sapiens contra primum allegauit fallaciam secundum quid et simpliciter quia licet Deus traderet hominem diabolo ad puniendum non propter hoc. Sequitur simpliciter quod tradidit eum domino eius, sic videmus quod dominus terrenus tradit aliquem malefactorem carcerario suo ad incarcerandum nec sequitur propter hoc quod sit eius homo. Immo postmodum Dominus liberat eum sic fecit Christus, Psal. [56:4]: *Misit de cælo, et liberavit me*.

¶ Contra secundum, egit Christus contra diabolum iudicio possessorio. Nam homo ab inicio creacionis fuit iusta possessio dum 1 Cor. 6[:19]: *Membra vestra, templum sunt Spiritus Sancti, ... et non estis (vestri)*. Ergo homo iniuste alienauit se a Deo cum igitur Dominus iuste petit, sed possessio sua si liberari a falso emptore, Sap. 10[:13]: *Venditum justum non dereliquit, sed a peccatoribus liberavit eum; descenditque cum illo in foveam*, scilicet, nostre corrupcionis set vsque ad limbum et in vinculis non dereliquit eum donec afferret illi sceptrum regni. Descendit etiam propria, non misit angelum, Exod. 3[:8]: *Sciens dolorem ejus, descendi ut* liberarem *eum de manibus Ægyptiorum*, id est, demonum.

Tercio, liberauit nos per suam clemenciam semetipsum precium afferendo quando vadium inpignoratur, soluto debito liberatur, sic Christus soluit seipsum, Tit. 2[:14]: *Dedit semetipsum pro nobis*. Hic ergo nota quod vltima peticio in oracione dominica est [Matt. 6:13]: *Libera nos a malo.* quam pertractans Augustinus, *Epistula* 26,[[1]](#endnote-1) dicit, Quid circum spicis vnde te liberet Deus. Noli longe ire. Ad te redi. Tu es ad huc malus. Quando ergo Deus liberet te, ipsum a te ipso, tunc te liberat a malo.

Vnde exclamat Apostolus, Rom. 7[:24]: *Infelix ego homo, quis me liberabit de corpore mortis hujus?* Et Exod. 3[:7-8] dixit Dominus Moysi videns, *Vidi afflictionem populi mei* qui est *in Ægypto*, *et ... descendi (ut) liberem eum*. Sic descendit Christus aliquando ad liberandum populum suum oppressum luto et latere diaboli. Quando serpens qui spiritualiter minutatur pullis aquile extinxerit, eos parens descendit ad liberandum et viuificandum eos,[[2]](#endnote-2) sic Filius Dei.

Vnde Gal. 4[:31]: *Christus nos liberavit*. Et Rom. 6[:22]: *Nunc* autem *liberati a peccato, servi facti Deo, habetis fructum vestrum in sanctificationem, finem vero vitam æternam*. Qui liberantur de statu peccati conformiter se habent ad liberationem eorum qui liberantur de carcere, sicut patet Act. 12[:7] in liberacione Petri et in liberacione Joseph de carcere tria fiebant, Gen. 41[:14] que fiunt circa penitentem quia deponuntur vincula, mittantur vestimenta, fit crimum tonsura. Sic penitens primo deponit vincula peccatorum per confessionem, mittat vestes per honestam conuersacionem, deponit superflua per satisfaccionem, sic Jeremias 38[:12-13] per funes interpositis veteribus panniculis liberatus est, quia si funes penitencie videantur duri, interpositatur recordacio veterum malorum desideriorum.

1. Augustine, *Sermones de tempore* 256.1 (PL 38:1191): Quid circum inspicis unde te liberet, quando te liberat a malo? Noli longe ire, noli aciem mentis circumquaque distendere. Ad te redi, te respice. Tu es adhuc malus. Quando ergo Deus te ipsum liberat a te ipso, tunc te liberat a malo. [↑](#endnote-ref-1)
2. Cf. Pliny, *Historia Naturalis* 10.5.17 (LCL 353:302-303): est acrior cum dracone pugna multoque magis anceps, etiamsi in aere. ova hic consectatur aquilae aviditate malefica; aquila hoc rapit ubicumque visum. ille multiplici nexu alas ligat ita se inplicans ut simul decidat ipse.

it has a fiercer battle with a great serpent, and one that is of much more doubtful issue, even though it is in the air. The serpent with mischievous greed tries to get the eagle’s eggs; consequently the eagle carries it off wherever seen. The serpent fetters its wings by twining itself round them in manifold coils so closely that it falls to the ground itself with the snake. [↑](#endnote-ref-2)